
Д-Р КАТЯ ТОДОРОВА

1. БИОГРАФИЧНИ ДАННИ:

     Д-р Катя Тодорова е родена на 24. 08. 1992г. в  гр. София, България.
   Понастоящем е специалист-хирург в Клиника по Хирургия на УМБАЛ „Софиямед“, гр. София

   
1.1. Професионални и академични квалификации:

     През 2011 г. завършва НАЦИОНАЛНА ПРИРОДО-МАТЕМАТИЧЕСКА ГИМНАЗИЯ „АКАД. Л. ЧАКАЛОВ“.
 От 2011 до 2018 е студент по медицина в медицински университет– София. От 2018 до 2023 е лекар - специализант в “УМБАЛ СОФИЯМЕД", клиника по хирургия, като междувременно от
2020 до 2022 е лекар и в COVID-отделение.
    През декември 2023 г. придобива специалност по обща хирургия
От 2024 до 2026 г. е хоноруван асистент по обща и оперативна хирургия на студенти по медицина в МЕДИЦИНСКИ ФАКУЛТЕТ на СОФИИЙСКИ УНИВЕРСИТЕТ „ СВ. КЛИМЕНТ ОХРИДСКИ“

   През 2018 изкарва курс в Ескулап академия по лапароскопия и 3d визуализация в г. Пловдив
   2022 придобива CERTIFICATE OF INTUITIVE SYSTEM TRAINING AS A PHYSICIAN ASSISTANT в Страсбург.

   През 2023 взема участие в CEMA HERNIA TEP CADAVERIS MASTERCLASS MEDTRONIC EMEA RLM, ISTANBUL, а през 
2024 в -INTUITIVE PROCEDURE TRAINING TR300 RIGHT COLECTOMY AND LOW ANTERIOR RESECTION, AMSTERDAM

  
Професионалните и научни организации в които членува са:
· Бългаски лекарски съюз
· Европейска херниална асоциация
· Българско хирургично дружество
· Европейска асоциация по ендоскопска хирургия




2. ОЦЕНКА НА ПУБЛИКАЦИИТЕ И УЧАСТИЕ В НАУЧНИ ФОРУМИ



Представя 3 публикации в областта на дисертационния труд: 

1 .Atanassov T, Sergeev S, Todorova K, Tsvetanov A. Robotic TAPP inguinal hernia repair: first case in Bulgaria. Bulg Soc Med Sci J. 2023;1:37.

2. K. Тодорова, Т. Атанасов, Т. Вретенарова, Н. Цветанов Качество на живот след хирургично лечение на ингвинална херния: значение, скали и клинично приложение, Хирургия, 2026,

3. Katya Todorova, Teodor Atanassov, Teodora Vretenarova, Alexandar Todorov, Bogdan Dimov Feasibility of LESS TEP inguinal hernia repair without general anesthesia: a technical note and initial experience. Bulg Soc Med Sci J. 2026



Участва в 5 публикации в реферирани издания:


1. Atanassov T, Sergeev S, Todorova K, Tsvetanov A. Robotic TAPP inguinal
hernia repair: first case in Bulgaria. Bulg Soc Med Sci J. 2023;1:37.
2. Atanassov T, Todorova K, Tsvetanov A. First case of robotic-assisted bariatric
surgery in Bulgaria: robotic-assisted sleeve gastrectomy. Bulg Soc Med Sci J.
2023;3:233.
3. Atanasov TD, Todorova KT, Tsvetanov AI. Spontaneous retroperitoneal
hematoma in COVID-19 patients: a case series. Int Surg J. 2022;9(7):2345–
2349. doi:10.18203/2349-2902.isj20221902
4. Атанасов Т., Тодорова К., Цветанов А., Врачански Д. Усложнения при
дивертикулоза на йеюнума. Спешна медицина. 2023;26(1):27.

5. Vretenarova T, Atanassov T, Todorova K (2025) Surgery – from the barber-
surgeon era to modern times. Bulgarian Society of Medical Sciences Journal 7: e153453.




Има 7 участия в конгреси и научни форуми:

1. Иновации и добри практики в здравния сектор 2019, София
Февруари 2019
2. VII Национален конгрес по хирургия, к.к. Албена
Октомви 2021
Теми: „ Лапароскопски реинтервенции при рецидивни хиатални хернии и
рецидивращ ГЕРБ“
„Лапароскопска хирургия при хиатална херния и ГЕРБ“
„Лапароендоскопска еднопортова хирургия при тотално
екстраперитонеална пластика на ингвинална херния“
3. Sofia Hernia Days 2024, Sofia
Април 2024
Тема: Роботизирана компонентна сепарация – лукс или необходимост“
4. Първа Национална Конференция на БАМИРХ, Плевен
Май 2024
6. Проблеми, подходи и решения в хирургията – мнението на експертите,
Бургас
Юни 2024
Тема: „Стандатизирана LESS-TEP техника при ингвинални хернии – 8
годишен опит“
7. ХIX Национален конгрес по хирургия, София
Октомври 2024
Тема: „Травматични диафрагмални хернии“
„Лапароскопска операция при синдром на Dunbar”
“Робот-асистирана пластика на коремна стена при постоперативни
вентрални хернии – начален опит и основни методики“
„Лапароскопски операции при пациенти с чужди тела в коремната кухина“

Предоставените публикации отразяват поетапното развитие на еднопортовата херниопластика и пълноценно допълват резултатите и приносите от разработената дисертация.



3. АКТУАЛНОСТ И ЗНАЧИМОСТ НА СРАВНИТЕЛНИЯТ АНАЛИЗ В ДИСЕРТАЦИОННИЯ ТРУД 

  В наши дни е отбелязан големият напредък на  мини-инвазивните методи на лечение на ингвиналната херния. 
 Във връзка с това, в настоящият дисертационен труд са разгледани и сравнени предимствата на еднопортовата пластика пред стандартната трипортова, които са основно в постоперативните козметични резултати и по-бързото възстановяване след интервенцията.


4. ПРЕГЛЕД НА ДИСЕРТАЦИОННИЯ ТРУД И АНАЛИЗ НА РЕЗУЛТАТИТЕ

Дисертационният труд е написан на 144 стандартни страници. Съдържа 21 таблици и над 40 фигури. В книгопис са посочени 380 заглавия. Литературният обзор е написан на 11 страници и обхваща развитието ингвиналната херниопластика от древността до основните съвременни публикации. В отделните параграфи са разгледани анатомичните, техническите и обучителните възможности при еднопортовата хернипластика. Анализирани са детайлно компликациите и нежеланите ефекти. Изследвани са показателите, свързани с пациента и икономическите аспекти на мини-инвазивните херниопластики.
Целта на дисертацията е формулирана ясно, като автора си поставя 6 конретни задачи. 
В раздел Материали и Методи са включени 200 пациенти за 9 месеца. Ясно са обозначени критериите за включване и изключване в изследваната група пациенти. Детайлно са дискутирани етапите на тоталната екстраперитонеална пластика. 
 Резултатите са представени на 18 страници. Обсъждането е анализирано в обем от 31 страници. 

5. НАУЧНО-ПРИЛОЖНИ ПРИНОСИ
 

5.1-За първи път в българската хирургична практика се извършва директен сравнителен анализ между стандартна трипортова TEP техника и LESS-TEP.


5.2-Проучването е изградено върху проспективен, рандомизиран дизайн с включени 200 пациенти – методология, която гарантира висока степен на доказателственост и надеждност на резултатите.


5.3-Въведен е за първи път у нас систематичен опит с LESS-TEP, който допълва международните данни и откроява специфики в българската популация.


5.4-Проведеното проучване предоставя доказателствена база, че LESS-TEP е безопасен и ефективен метод с ясни предимства по отношение на минималната инвазивност и козметичния резултат.


5.5-Получените данни могат да послужат като основа за изготвяне на национални препоръки и ръководни принципи при избора на оперативна техника за ингвинални хернии.




6. ЗАКЛЮЧЕНИЕ



  Представената дисертация „Сравнително проучване върху възможностите за лечение на ингвинална херния 
със стандартна трипортова и тотална екстраперитонеална пластика през един кожен разрез“ и доказателствения материал  покриват наукометричните показатели за придобиване на образователна и научна степен „доктор по медицина”, съгласно Правилника за развитие на академичния състав на УМБАЛСМ „Пирогов“ЕАД и законодателната уредба в страната.

  Дисертантът е опитен хирург с научна дейност, която отразява високото му професионалното ниво, постигнато на базата на изключително богат клиничен материал, оперативни методики и изведени алгоритми за диагностика и лечение. На основание на предложената документация, с пълна убеденост давам своя положителен вот и предлагам на уважаемото жури да даде своята положителна оценка за избирането на д-р Катя Тодорова, за образователна и научна степен „доктор“ в област на Висшето образование 7. Здравеопазване и спорт, Професионално направление 7.1. Медицина и научната специалност „Хирургия”.





ДОЦ. Д-Р КОНСТАНТИН ИВАНОВ КОСТОВ, Д.М.

14.05.2026
ГР. СОФИЯ
